Digamos que daquella cavilgué munchu sobre esti asuntu, y d'ehí foi que fui pa facer, con un llapiceru de colores, el mio dibuxu númberu 1. Consistía nun televisor pantalla grande de marca SAMSUNG qu'acababa de devorar a David Hasselhoff. Ensiñé  esta la mio primera obra d'arte a les persones mayores y pregunté si-yos daba mieu."¿Por qué diba a danos mieu una televisión apagada?" retrucaron. Dibuxé entós l'interior del televisor pantalla grande de marca SAMSUNG, cola idea de que les persones mayores pudieren comprender. Echáu nel suelu del so pequeñu compartimentu, totalmente alcoholizáu, David Hasselhoff masuñaba, nel mio dibuxu númberu 2, una hamburguesa que se cayía a cachos d'ente los llabios, posando ensin sabelo pal posterior escarniu youtuberu.